Michail Leonidovič Gromov

Michail Leonidovič Gromov (* 23. december 1943, Boksitogorsk, Ruská SFSR, ZSSR) je ruský matematik žijúci vo Francúzsku. 

Je známy vďaka svojej práci v rôznych oblastiach matematiky, najmä však v geometrii (v širšom slova zmysle). Asi najvýznamnejšia je jeho práca v oblasti geometrickej teórii grúp, kde ako prvý prišiel s konceptom hyperbolickej grupy. Pracoval aj v symplektickej topológii, kde prišiel so pseudoholomorfnými krivkami a v riemannovskej geometrii. Jeho práca však zasahuje aj do matematickej analýzy a algebry, kde viackrát prišiel s "geometrickou formuláciou" rôznych problémov. Napríklad, jeho h-princíp je základom geometrickej teórie parciálnych diferenciálnych rovníc.

Je nositeľom viacerých vedeckých ocenení, asi najvýznamnejšie z nich sú Wolfova cena za matematiku (1993) a Abelova cena (2009).

Ruskí matematici
Francúzski matematici
Nositelia Wolfovej ceny za matematiku
Nositelia Abelovej ceny
Členovia Francúzskej akadémie vied